เล็ง SET ไซด์เวย์ดาวน์ แพนิก “เฟด” ส่งซิกขึ้นดอกเบี้ยต่อเนื่อง
แนวโน้ม SET เช้าแกว่งลง ตามต่างประเทศ หลังประธานเฟดส่งสัญญาณขึ้นดอกเบี้ยยาวต่อเนื่องในปี 66 ให้แนวต้าน 1,635 และ 1,640 จุด แนวรับ 1,615 และ 1,620 จุด
แนวโน้ม SET เช้าแกว่งลง ตามต่างประเทศ หลังประธานเฟดส่งสัญญาณขึ้นดอกเบี้ยยาวต่อเนื่องในปี 66 ให้แนวต้าน 1,635 และ 1,640 จุด แนวรับ 1,615 และ 1,620 จุด
15 ธ.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามตลาดหุ้นเอเชียที่ลงตามตลาดหุ้นสหรัฐฯเมื่อคืนนี้ แม้ว่าธนาคารกลางสหรัฐฯ (เฟด) จะปรับขึ้นอัตราดอกเบี้ยตามคาด แต่ประธานเฟดได้ออกมาส่งสัญญาณการขึ้นดอกเบี้ยต่อเนื่องและยาวไปในปี 66 ทำให้มีการปรับ Dot plot ดอกเบี้ยสหรัฐปีหน้าสูงขึ้นไปที่ 5.1% ส่งผลกดดันต่อตลาดหุ้น
อย่างไรก็ตาม มองว่าประเด็นดังกล่าวตลาดรับรู้ไปค่อนข้างมากแล้ว จึงอาจจะเป็นแค่ผลกระทบในระยะสั้น เพราะภาพรวมของปัจจัยเฉพาะในประเทศที่ดีขึ้นยังมีโอกาสช่วยหนุนตลาดหุ้นไทยให้ไปต่อได้ ให้แนวต้าน 1,635 และ 1,640 จุด แนวรับ 1,615 และ 1,620 จุด